title: Εκτελεστικός κανονισμός (ΕΕ) αριθ. 209/2014 της Επιτροπής, της 5ης Μαρτίου 2014 , για την τροποποίηση του κανονισμού (ΕΕ) αριθ. 605/2010 σχετικά με τους όρους που διέπουν την υγεία των ζώων, τη δημόσια υγεία και την κτηνιατρική πιστοποίηση όσον αφορά την εισαγωγή πρωτογάλακτος και προϊόντων με βάση το πρωτόγαλα που προορίζονται για ανθρώπινη κατανάλωση στην Ένωση  Κείμενο που παρουσιάζει ενδιαφέρον για τον ΕΟΧ

text:
                  6.3.2014

                  EL

                  Επίσημη Εφημερίδα της Ευρωπαϊκής Ένωσης

                  L 66/11

         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) αριθ. 209/2014 ΤΗΣ ΕΠΙΤΡΟΠΗΣ
         της 5ης Μαρτίου 2014
         για την τροποποίηση του κανονισμού (ΕΕ) αριθ. 605/2010 σχετικά με τους όρους που διέπουν την υγεία των ζώων, τη δημόσια υγεία και την κτηνιατρική πιστοποίηση όσον αφορά την εισαγωγή πρωτογάλακτος και προϊόντων με βάση το πρωτόγαλα που προορίζονται για ανθρώπινη κατανάλωση στην Ένωση
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (1), και ιδίως το άρθρο 8 εισαγωγική φράση, το άρθρο 8 παράγραφος 1 πρώτο εδάφιο και παράγραφος 4 και το άρθρο 9 παράγραφος 4,
         Έχοντας υπόψη τον κανονισμό (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (2), και ιδίως το άρθρο 9 δεύτερη παράγραφος,
         Έχοντας υπόψη τον κανονισμό (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο (3), και ιδίως το άρθρο 11 παράγραφος 1 και το άρθρο 16 δεύτερη παράγραφος,
         Εκτιμώντας τα ακόλουθα:

                     (1)

                     Ο κανονισμός (ΕΚ) αριθ. 853/2004 καθορίζει ειδικούς κανόνες για τους υπεύθυνους επιχειρήσεων τροφίμων όσον αφορά την υγιεινή των τροφίμων ζωικής προέλευσης. Ο εν λόγω κανονισμός προβλέπει ότι οι υπεύθυνοι επιχειρήσεων τροφίμων οι οποίοι παράγουν νωπό γάλα και γαλακτοκομικά προϊόντα, πρωτόγαλα και προϊόντα με βάση το πρωτόγαλα που προορίζονται για ανθρώπινη κατανάλωση πρέπει να συμμορφώνονται προς τις σχετικές διατάξεις του παραρτήματος III αυτού.

                     (2)

                     Επιπλέον, ο κανονισμός (ΕΚ) αριθ. 853/2004 προβλέπει ότι οι υπεύθυνοι επιχειρήσεων τροφίμων που εισάγουν προϊόντα ζωικής προέλευσης από τρίτες χώρες φροντίζουν ώστε οι εισαγωγές να πραγματοποιούνται μόνο εφόσον η τρίτη χώρα αποστολής περιλαμβάνεται σε κατάλογο ο οποίος καταρτίζεται σύμφωνα με τον κανονισμό (ΕΚ) αριθ. 854/2004 και τα προϊόντα πληρούν, μεταξύ άλλων, τις απαιτήσεις του κανονισμού (ΕΚ) αριθ. 853/2004 και τυχόν όρους εισαγωγής που θεσπίζονται σύμφωνα με την ενωσιακή νομοθεσία που διέπει τους ελέγχους εισαγωγής προϊόντων ζωικής προέλευσης.

                     (3)

                     Ο κανονισμός (ΕΕ) αριθ. 605/2010 της Επιτροπής (4) προβλέπει τις προϋποθέσεις δημόσιας υγείας και υγείας των ζώων και τις απαιτήσεις πιστοποίησης για την είσοδο αποστολών νωπού γάλακτος και γαλακτοκομικών προϊόντων στην Ένωση. Προβλέπει επίσης τον κατάλογο τρίτων χωρών από τις οποίες επιτρέπεται η είσοδος τέτοιων αποστολών στην Ένωση.

                     (4)

                     Ο κανονισμός (ΕΕ) αριθ. 605/2010 θεσπίζει διαφορετικούς όρους εισαγωγής ανάλογα με την κατάσταση της υγείας των ζώων της τρίτης χώρας εξαγωγής όσον αφορά τον αφθώδη πυρετό και την πανώλη των βοοειδών. Οι τρίτες χώρες όπου δεν έχει παρουσιαστεί αφθώδης πυρετός και πανώλη των βοοειδών για περίοδο τουλάχιστον δώδεκα μηνών πριν από την εισαγωγή απαριθμούνται στη στήλη Α του παραρτήματος I του κανονισμού (ΕΕ) αριθ. 605/2010 και οι εισαγωγές στην Ένωση νωπού γάλακτος και γαλακτοκομικών προϊόντων που παράγονται από νωπό γάλα προερχόμενο από τις εν λόγω τρίτες χώρες επιτρέπονται χωρίς ειδική επεξεργασία.

                     (5)

                     Η Επιτροπή έχει λάβει αιτήματα από ορισμένα κράτη μέλη και εμπορικούς εταίρους για τον καθορισμό προϋποθέσεων υγείας των ζώων για τις εισαγωγές πρωτογάλακτος και προϊόντων με βάση το πρωτόγαλα που προορίζονται για ανθρώπινη κατανάλωση στην Ένωση.

                     (6)

                     Ο κανονισμός (ΕΕ) αριθ. 605/2010 δεν εφαρμόζεται για το πρωτόγαλα και τα προϊόντα με βάση το πρωτόγαλα. Ωστόσο, το πρωτόγαλα παρουσιάζει τους ίδιους κινδύνους για την υγεία των ζώων όπως το νωπό γάλα όσον αφορά τον αφθώδη πυρετό. Ως εκ τούτου, το πρωτόγαλα μπορεί να εισάγεται με ασφάλεια από χώρες που έχουν ήδη εγκριθεί για την εισαγωγή νωπού γάλακτος και απαριθμούνται στη στήλη Α του παραρτήματος I του κανονισμού (ΕΕ) αριθ. 605/2010.

                     (7)

                     Διάφορα εμπορικά προϊόντα παράγονται από παστεριωμένο ή αποστειρωμένο πρωτόγαλα. Ωστόσο, εφόσον δεν έχουν επικυρωθεί οι επιπτώσεις της παστερίωσης και της αποστείρωσης για το πρωτόγαλα που έχει υψηλή περιεκτικότητα κυττάρων, το παστεριωμένο ή αποστειρωμένο πρωτόγαλα και τα αντίστοιχα προϊόντα με βάση το πρωτόγαλα θα πρέπει να εισάγονται μόνο από τις τρίτες χώρες όπου δεν έχει παρουσιαστεί αφθώδης πυρετός χωρίς εμβολιασμό, οι οποίες απαριθμούνται στη στήλη Α του παραρτήματος I του κανονισμού (ΕΕ) αριθ. 605/2010.

                     (8)

                     Τα άρθρα 11, 12 και 13 της οδηγίας 97/78/ΕΚ του Συμβουλίου (5) ορίζουν τους κανόνες και τις προϋποθέσεις για τους ελέγχους που πρέπει να εφαρμόζονται σε παρτίδες προϊόντων ζωικής προέλευσης που εισάγονται στην Ένωση αλλά προορίζονται για τρίτη χώρα είτε με άμεση διαμετακόμιση είτε κατόπιν αποθήκευσης στην Ένωση.

                     (9)

                     Για να επιτραπεί η είσοδος πρωτογάλακτος και προϊόντων με βάση το πρωτόγαλα στην Ένωση, πρέπει να προστεθεί στο μέρος 2 του παραρτήματος II του κανονισμού (ΕΕ) αριθ. 605/2010 ένα νέο υπόδειγμα υγειονομικού πιστοποιητικού για τα προϊόντα αυτά και να τροποποιηθεί το υπόδειγμα υγειονομικού πιστοποιητικού για το νωπό γάλα και τα γαλακτοκομικά προϊόντα για ανθρώπινη κατανάλωση που προορίζονται για διαμετακόμιση μέσω της Ένωσης ή για αποθήκευση στην Ένωση, το οποίο ορίζεται στο μέρος 3 του παραρτήματος II του εν λόγω κανονισμού, ώστε να καλύπτει το πρωτόγαλα και τα προϊόντα με βάση το πρωτόγαλα.

                     (10)

                     Προκειμένου να συμπεριληφθούν το πρωτόγαλα και τα προϊόντα με βάση το πρωτόγαλα στο πεδίο εφαρμογής του κοινού κτηνιατρικού εγγράφου εισόδου που αναφέρεται στο άρθρο 2 παράγραφος 1 του κανονισμού (ΕΚ) αριθ. 136/2004 της Επιτροπής (6), είναι απαραίτητο στο υπόδειγμα υγειονομικού πιστοποιητικού που καλύπτει τα εν λόγω προϊόντα να αναγράφεται ο κατάλληλος κωδικός του εναρμονισμένου συστήματος που αναφέρεται στο κεφάλαιο 4 του παραρτήματος I της απόφασης 2007/275/ΕΚ της Επιτροπής (7).

                     (11)

                     Για να αποφευχθεί η διαταραχή του εμπορίου, η χρήση πιστοποιητικού υγείας των ζώων για νωπό γάλα και γαλακτοκομικά προϊόντα για ανθρώπινη κατανάλωση που προορίζονται για διαμετακόμιση ή αποθήκευση στην Ένωση, το οποίο έχει εκδοθεί σύμφωνα με τον κανονισμό (ΕΕ) αριθ. 605/2010 πρέπει να επιτραπεί κατά τη διάρκεια μεταβατικής περιόδου.

                     (12)

                     Συνεπώς, ο κανονισμός (ΕΕ) αριθ. 605/2010 θα πρέπει να τροποποιηθεί αναλόγως.

                     (13)

                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Τροποποιήσεις του κανονισμού (ΕΕ) αριθ. 605/2010
            Ο κανονισμός (ΕΕ) αριθ. 605/2010 τροποποιείται ως εξής:

                        1)

                        Ο τίτλος αντικαθίσταται από τον ακόλουθο:
                        «ΚΑΝΟΝΙΣΜΟΣ (ΕΕ) αριθ. 605/2010 ΤΗΣ ΕΠΙΤΡΟΠΗΣ

                           της 2ας Ιουλίου 2010

                           σχετικά με τον καθορισμό όρων για την υγεία των ζώων, τη δημόσια υγεία και την κτηνιατρική πιστοποίηση όσον αφορά την είσοδο στην Ευρωπαϊκή Ένωση νωπού γάλακτος, γαλακτοκομικών προϊόντων, πρωτογάλακτος και προϊόντων με βάση το πρωτόγαλα που προορίζονται για ανθρώπινη κατανάλωση».

                        2)

                        Στο άρθρο 1, το στοιχείο α) του πρώτου εδαφίου αντικαθίσταται από το ακόλουθο κείμενο:

                                    «α)

                                    τις προϋποθέσεις δημόσιας υγείας και υγείας των ζώων και τις απαιτήσεις πιστοποίησης για την είσοδο στην Ευρωπαϊκή Ένωση αποστολών νωπού γάλακτος, γαλακτοκομικών προϊόντων, πρωτογάλακτος και προϊόντων με βάση το πρωτόγαλα·».

                        3)

                        Το άρθρο 2 αντικαθίσταται από το ακόλουθο κείμενο:

                           «Άρθρο 2
                           Εισαγωγή νωπού γάλακτος, γαλακτοκομικών προϊόντων, πρωτογάλακτος και προϊόντων με βάση το πρωτόγαλα από τρίτες χώρες ή τμήματα αυτών που απαριθμούνται στη στήλη Α του παραρτήματος I
                           Τα κράτη μέλη επιτρέπουν την εισαγωγή αποστολών νωπού γάλακτος, γαλακτοκομικών προϊόντων, πρωτογάλακτος και προϊόντων με βάση το πρωτόγαλα από τις τρίτες χώρες ή τμήματα αυτών που απαριθμούνται στη στήλη Α του παραρτήματος I.».

                        4)

                        Το άρθρο 6 αντικαθίσταται από το ακόλουθο κείμενο:

                           «Άρθρο 6
                           Όροι διαμετακόμισης και αποθήκευσης
                           Η είσοδος στην Ευρωπαϊκή Ένωση αποστολών νωπού γάλακτος, γαλακτοκομικών προϊόντων, πρωτογάλακτος και προϊόντων με βάση το πρωτόγαλα μη προοριζόμενων για εισαγωγή στην Ευρωπαϊκή Ένωση αλλά για εισαγωγή σε τρίτη χώρα, είτε κατόπιν άμεσης διαμετακόμισης είτε κατόπιν αποθήκευσης στην Ένωση, σύμφωνα με τα άρθρα 11, 12 ή 13 της οδηγίας 97/78/ΕΚ, επιτρέπεται μόνο εάν οι αποστολές πληρούν τους ακόλουθους όρους:

                                       α)

                                       προέρχονται από τρίτη χώρα ή τμήμα αυτής που αναφέρεται στο παράρτημα I όσον αφορά την είσοδο στην Ευρωπαϊκή Ένωση αποστολών νωπού γάλακτος, γαλακτοκομικών προϊόντων, πρωτογάλακτος ή προϊόντων με βάση το πρωτόγαλα και πληρούν τους όρους επεξεργασίας για τέτοιες αποστολές, όπως προβλέπεται στα άρθρα 2, 3 και 4·

                                       β)

                                       συμμορφώνονται προς τους συγκεκριμένους όρους υγείας των ζώων για την εισαγωγή στην Ευρωπαϊκή Ένωση των ως άνω νωπού γάλακτος, γαλακτοκομικών προϊόντων, πρωτογάλακτος ή προϊόντων με βάση το πρωτόγαλα, όπως καθορίζεται στη βεβαίωση υγείας των ζώων στο σημείο II.1 του σχετικού υποδείγματος υγειονομικού πιστοποιητικού που εμφαίνεται στο μέρος 2 του παραρτήματος II·

                                       γ)

                                       συνοδεύονται από υγειονομικό πιστοποιητικό που συντάσσεται σύμφωνα με το κατάλληλο υπόδειγμα που εμφαίνεται στο μέρος 3 του παραρτήματος II για τη συγκεκριμένη αποστολή και συμπληρώνεται σύμφωνα με τις επεξηγηματικές σημειώσεις που εμφαίνονται στο μέρος 1 του ιδίου παραρτήματος·

                                       δ)

                                       πιστοποιούνται ως αποδεκτές για διαμετακόμιση, καθώς και για αποθήκευση ανάλογα με την περίπτωση, στο κοινό κτηνιατρικό έγγραφο εισόδου που αναφέρεται στο άρθρο 2 παράγραφος 1 του κανονισμού (ΕΚ) αριθ. 136/2004, το οποίο φέρει υπογραφή του επίσημου κτηνίατρου του συνοριακού σταθμού επιθεώρησης όπου γίνεται η είσοδος στην Ένωση.».

                        5)

                        Το άρθρο 8 αντικαθίσταται από το ακόλουθο κείμενο:

                           «Άρθρο 8
                           Ειδική επεξεργασία
                           Οι αποστολές των γαλακτοκομικών προϊόντων και των προϊόντων με βάση το πρωτόγαλα των οποίων επιτρέπεται η είσοδος στην Ευρωπαϊκή Ένωση σύμφωνα με τα άρθρα 2, 3, 4, 6 ή 7 από τρίτες χώρες ή τμήματα αυτών όπου εμφανίστηκε κρούσμα αφθώδους πυρετού κατά τους 12 μήνες πριν από την ημερομηνία υπογραφής του υγειονομικού πιστοποιητικού ή πραγματοποιήθηκε εμβολιασμός κατά της εν λόγω νόσου στη διάρκεια της ως άνω περιόδου πρέπει, πριν από την είσοδό τους στο έδαφος της Ευρωπαϊκής Ένωσης, να υποβάλλονται σε μία από τις επεξεργασίες που απαριθμούνται στο άρθρο 4.».

                        6)

                        Τα παραρτήματα I και II τροποποιούνται σύμφωνα με το παράρτημα του παρόντος κανονισμού.

            Άρθρο 2
            Μεταβατικές διατάξεις
            Για μεταβατική περίοδο έως τις 6 Σεπτεμβρίου 2014, επιτρέπεται η είσοδος στην Ευρωπαϊκή Ένωση αποστολών νωπού γάλακτος και γαλακτοκομικών προϊόντων μη προοριζόμενων για εισαγωγή στην Ευρωπαϊκή Ένωση αλλά για εισαγωγή σε τρίτη χώρα, είτε κατόπιν άμεσης διαμετακόμισης είτε κατόπιν αποθήκευσης στην Ένωση, σύμφωνα με τα άρθρα 11, 12 ή 13 της οδηγίας 97/78/ΕΚ, συνοδευόμενων από υγειονομικό πιστοποιητικό σύμφωνα με το υπόδειγμα που ορίζεται στο μέρος 2 του παραρτήματος II του κανονισμού (ΕΕ) αριθ. 605/2010, στη μορφή που ίσχυε πριν από την έναρξη ισχύος του παρόντος κανονισμού, υπό την προϋπόθεση ότι το πιστοποιητικό έχει υπογραφεί έως τις 26 Ιουλίου 2014.

            Άρθρο 3
            Έναρξη ισχύος
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 5 Μαρτίου 2014.

                  Για την Επιτροπή

                  Ο Πρόεδρος

               José Manuel BARROSO

            (1)  ΕΕ L 18 της 23.1.2003, σ. 11.

            (2)  ΕΕ L 139 της 30.4.2004, σ. 55.

            (3)  ΕΕ L 139 της 30.4.2004, σ. 206.

            (4)  Κανονισμός (ΕΕ) αριθ. 605/2010 της Επιτροπής, της 2ας Ιουλίου 2010, σχετικά με τον καθορισμό όρων για την υγεία των ζώων, τη δημόσια υγεία και την κτηνιατρική πιστοποίηση όσον αφορά την εισαγωγή στην Ευρωπαϊκή Ένωση νωπού γάλακτος και γαλακτοκομικών προϊόντων που προορίζονται για ανθρώπινη κατανάλωση (ΕΕ L 175 της 10.7.2010, σ. 1).

            (5)  Οδηγία 97/78/ΕΚ του Συμβουλίου, της 18ης Δεκεμβρίου 1997, για καθορισμό των αρχών οργανώσεως των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (ΕΕ L 24 της 30.1.1998, σ. 9).

            (6)  Κανονισμός (ΕΚ) αριθ. 136/2004 της Επιτροπής, της 22ας Ιανουαρίου 2004, για τη θέσπιση διαδικασιών κτηνιατρικών ελέγχων στους συνοριακούς σταθμούς επιθεώρησης της Κοινότητας κατά την εισαγωγή προϊόντων που προέρχονται από τρίτες χώρες (ΕΕ L 21 της 28.1.2004, σ. 11).

            (7)  Απόφαση 2007/275/ΕΚ της Επιτροπής, της 17ης Απριλίου 2007, σχετικά με τους καταλόγους ζώων και προϊόντων που πρέπει να υποβάλλονται σε ελέγχους στους συνοριακούς σταθμούς επιθεώρησης σύμφωνα με τις οδηγίες του Συμβουλίου 91/496/ΕΟΚ και 97/78/ΕΚ (ΕΕ L 116 της 4.5.2007, σ. 9).

            ΠΑΡΑΡΤΗΜΑ
            Τα παραρτήματα Ι και ΙΙ του κανονισμού (ΕΕ) αριθ. 605/2010 τροποποιούνται ως εξής:

                        1.

                        Το παράρτημα Ι αντικαθίσταται ως εξής:

                              «ΠΑΡΑΡΤΗΜΑ I
                              Κατάλογος εγκεκριμένων τρίτων χωρών ή τμημάτων τρίτων χωρών από τις οποίες επιτρέπεται η είσοδος στην Ευρωπαϊκή Ένωση αποστολών νωπού γάλακτος, γαλακτοκομικών προϊόντων, πρωτογάλακτος (*1) και προϊόντων με βάση το πρωτόγαλα (*1) με ένδειξη του τύπου θερμικής επεξεργασίας που απαιτείται για τα προϊόντα αυτά

                                          «+»

                                          :

                                          εγκεκριμένη τρίτη χώρα

                                          «0»

                                          :

                                          μη εγκεκριμένη τρίτη χώρα

                                          Κωδικός ISO της τρίτης χώρας

                                          Τρίτη χώρα ή τμήμα αυτής

                                          Στήλη Α

                                          Στήλη Β

                                          Στήλη Γ

                                          AE

                                          Εμιράτο του Ντουμπάι των Ενωμένων Αραβικών Εμιράτων (1)

                                          0

                                          0

                                          + (2)

                                          AD

                                          Ανδόρα

                                          +

                                          +

                                          +

                                          AL

                                          Αλβανία

                                          0

                                          0

                                          +

                                          AR

                                          Αργεντινή

                                          0

                                          0

                                          +

                                          AU

                                          Αυστραλία

                                          +

                                          +

                                          +

                                          BR

                                          Βραζιλία

                                          0

                                          0

                                          +

                                          BW

                                          Μποτσουάνα

                                          0

                                          0

                                          +

                                          BY

                                          Λευκορωσία

                                          0

                                          0

                                          +

                                          BZ

                                          Μπελίζ

                                          0

                                          0

                                          +

                                          BA

                                          Βοσνία-Ερζεγοβίνη

                                          0

                                          0

                                          +

                                          CA

                                          Καναδάς

                                          +

                                          +

                                          +

                                          CH

                                          Ελβετία (*2)

                                          +

                                          +

                                          +

                                          CL

                                          Χιλή

                                          0

                                          +

                                          +

                                          CN

                                          Κίνα

                                          0

                                          0

                                          +

                                          CO

                                          Κολομβία

                                          0

                                          0

                                          +

                                          CR

                                          Κόστα Ρίκα

                                          0

                                          0

                                          +

                                          CU

                                          Κούβα

                                          0

                                          0

                                          +

                                          DZ

                                          Αλγερία

                                          0

                                          0

                                          +

                                          ET

                                          Αιθιοπία

                                          0

                                          0

                                          +

                                          GL

                                          Γροιλανδία

                                          0

                                          +

                                          +

                                          GT

                                          Γουατεμάλα

                                          0

                                          0

                                          +

                                          HK

                                          Χονγκ Κονγκ

                                          0

                                          0

                                          +

                                          HN

                                          Ονδούρα

                                          0

                                          0

                                          +

                                          IL

                                          Ισραήλ

                                          0

                                          0

                                          +

                                          IN

                                          Ινδία

                                          0

                                          0

                                          +

                                          IS

                                          Ισλανδία

                                          +

                                          +

                                          +

                                          KE

                                          Κένυα

                                          0

                                          0

                                          +

                                          MA

                                          Μαρόκο

                                          0

                                          0

                                          +

                                          MG

                                          Μαδαγασκάρη

                                          0

                                          0

                                          +

                                          MK (*3)

                                          Πρώην Γιουγκοσλαβική Δημοκρατία της Μακεδονίας

                                          0

                                          +

                                          +

                                          MR

                                          Μαυριτανία

                                          0

                                          0

                                          +

                                          MU

                                          Μαυρίκιος

                                          0

                                          0

                                          +

                                          MX

                                          Μεξικό

                                          0

                                          0

                                          +

                                          NA

                                          Ναμίμπια

                                          0

                                          0

                                          +

                                          NI

                                          Νικαράγουα

                                          0

                                          0

                                          +

                                          NZ

                                          Νέα Ζηλανδία

                                          +

                                          +

                                          +

                                          PA

                                          Παναμάς

                                          0

                                          0

                                          +

                                          PY

                                          Παραγουάη

                                          0

                                          0

                                          +

                                          RS (*4)

                                          Σερβία

                                          0

                                          +

                                          +

                                          RU

                                          Ρωσία

                                          0

                                          0

                                          +

                                          SG

                                          Σινγκαπούρη

                                          0

                                          0

                                          +

                                          SV

                                          Ελ Σαλβαδόρ

                                          0

                                          0

                                          +

                                          SZ

                                          Σουαζιλάνδη

                                          0

                                          0

                                          +

                                          TH

                                          Ταϊλάνδη

                                          0

                                          0

                                          +

                                          TN

                                          Τυνησία

                                          0

                                          0

                                          +

                                          TR

                                          Τουρκία

                                          0

                                          0

                                          +

                                          UA

                                          Ουκρανία

                                          0

                                          0

                                          +

                                          US

                                          ΗΠΑ

                                          +

                                          +

                                          +

                                          UY

                                          Ουρουγουάη

                                          0

                                          0

                                          +

                                          ZA

                                          Νότια Αφρική

                                          0

                                          0

                                          +

                                          ZW

                                          Ζιμπάμπουε

                                          0

                                          0

                                          +

                        2.

                        Το παράρτημα II τροποποιείται ως εξής:

                                    α)

                                    Το μέρος 1 αντικαθίσταται από το ακόλουθο:
                                    «ΜΕΡΟΣ 1

                                       Υποδείγματα υγειονομικών πιστοποιητικών

                                                «Milk-RM»

                                                :

                                                Υγειονομικό πιστοποιητικό για νωπό γάλα, καταγωγής τρίτων χωρών ή τμημάτων τρίτων χωρών που έχουν εγκριθεί και παρατίθενται στη στήλη Α του παραρτήματος I, το οποίο προορίζεται για περαιτέρω μεταποίηση στην Ευρωπαϊκή Ένωση πριν να χρησιμοποιηθεί για ανθρώπινη κατανάλωση.

                                                «Milk-RMP»

                                                :

                                                Υγειονομικό πιστοποιητικό για γαλακτοκομικά προϊόντα για ανθρώπινη κατανάλωση που παράγονται από νωπό γάλα τα οποία προορίζονται για εισαγωγή στην Ευρωπαϊκή Ένωση, καταγωγής τρίτων χωρών ή τμημάτων τρίτων χωρών που έχουν εγκριθεί και παρατίθενται στη στήλη Α του παραρτήματος I.

                                                «Milk-HTB»

                                                :

                                                Υγειονομικό πιστοποιητικό για γαλακτοκομικά προϊόντα για ανθρώπινη κατανάλωση που παράγονται από γάλα αγελάδων, προβατίνων, αιγών ή βουβαλίδων, τα οποία προορίζονται για εισαγωγή στην Ευρωπαϊκή Ένωση, καταγωγής τρίτων χωρών ή τμημάτων τρίτων χωρών που έχουν εγκριθεί και παρατίθενται στη στήλη Β του παραρτήματος I.

                                                «Milk-HTC»

                                                :

                                                Υγειονομικό πιστοποιητικό για γαλακτοκομικά προϊόντα για ανθρώπινη κατανάλωση, τα οποία προορίζονται για εισαγωγή στην Ευρωπαϊκή Ένωση, καταγωγής τρίτων χωρών ή τμημάτων τρίτων χωρών που έχουν εγκριθεί και παρατίθενται στη στήλη Γ του παραρτήματος I.

                                                «Colostrum-C/CPB»

                                                :

                                                Υγειονομικό πιστοποιητικό για πρωτόγαλα αγελάδων, προβατίνων, αιγών και βουβαλίδων και για προϊόντα με βάση το πρωτόγαλα που παράγονται από πρωτόγαλα των ως άνω ειδών για ανθρώπινη κατανάλωση, τα οποία προορίζονται για εισαγωγή στην Ευρωπαϊκή Ένωση, καταγωγής τρίτων χωρών ή τμημάτων τρίτων χωρών που παρατίθενται στη στήλη Α του παραρτήματος I.

                                                «Milk/ Colostrum-T/S»

                                                :

                                                Υγειονομικό πιστοποιητικό των ζώων για νωπό γάλα, πρωτόγαλα, γαλακτοκομικά προϊόντα ή προϊόντα με βάση το πρωτόγαλα για ανθρώπινη κατανάλωση, τα οποία προορίζονται για διαμετακόμιση ή αποθήκευση στην Ευρωπαϊκή Ένωση.

                                       Επεξηγηματικές σημειώσεις

                                                α)

                                                Τα υγειονομικά πιστοποιητικά εκδίδονται από τις αρμόδιες αρχές της τρίτης χώρας καταγωγής, βάσει των κατάλληλων υποδειγμάτων που εμφαίνονται στο μέρος 2 του παρόντος παραρτήματος και σύμφωνα με τη μορφή του υποδείγματος που αντιστοιχεί στο υπό εξέταση νωπό γάλα, πρωτόγαλα, γαλακτοκομικά προϊόντα ή προϊόντα με βάση το πρωτόγαλα. Περιλαμβάνουν, με την αριθμητική σειρά που εμφαίνεται στο υπόδειγμα, τις βεβαιώσεις που απαιτούνται για κάθε τρίτη χώρα και, κατά περίπτωση, τις συμπληρωματικές εγγυήσεις που απαιτούνται για τη συγκεκριμένη τρίτη χώρα εξαγωγής.

                                                β)

                                                Το πρωτότυπο κάθε υγειονομικού πιστοποιητικού αποτελείται από ένα μόνο φύλλο, διπλής όψης, ή, εάν απαιτείται πιο εκτεταμένο κείμενο, καταρτίζεται έτσι ώστε όλα τα φύλλα να αποτελούν ενιαίο και αδιαίρετο σύνολο.

                                                γ)

                                                Ένα χωριστό, ενιαίο υγειονομικό πιστοποιητικό πρέπει να συνοδεύει κάθε αποστολή των σχετικών προϊόντων, τα οποία εξάγονται προς τον ίδιο προορισμό από μια τρίτη χώρα που περιλαμβάνεται στον πίνακα του παραρτήματος Ι και μεταφέρονται στο ίδιο σιδηροδρομικό βαγόνι εμπορευμάτων, οδικό όχημα, αεροσκάφος ή πλοίο.

                                                δ)

                                                Το πρωτότυπο του υγειονομικού πιστοποιητικού και η επισήμανση που αναφέρονται στο υπόδειγμα πιστοποιητικού καταρτίζονται σε μία τουλάχιστον από τις επίσημες γλώσσες του κράτους μέλους της ΕΕ στον συνοριακό σταθμό του οποίου διενεργείται η επιθεώρηση και του αντίστοιχου κράτους μέλους προορισμού. Ωστόσο, τα εν λόγω κράτη μέλη είναι δυνατόν να επιτρέψουν τη χρήση άλλης επίσημης γλώσσας της Ευρωπαϊκής Ένωσης αντί της δικής τους, επισυνάπτοντας, εάν κρίνεται αναγκαίο, επίσημη μετάφραση.

                                                ε)

                                                Εάν για λόγους ταυτοποίησης των εμπορευμάτων που απαρτίζουν την αποστολή επισυνάπτονται πρόσθετες σελίδες στο υγειονομικό πιστοποιητικό, οι σελίδες αυτές θεωρείται επίσης ότι αποτελούν μέρος του πρωτοτύπου πιστοποιητικού, εφόσον η υπογραφή και η σφραγίδα του επίσημου φορέα που εκδίδει το πιστοποιητικό εμφαίνονται σε καθεμία από τις σελίδες.

                                                στ)

                                                Εφόσον το υγειονομικό πιστοποιητικό αποτελείται από περισσότερες από μία σελίδες, κάθε σελίδα αριθμείται «–x (αριθμός σελίδας) από –y (συνολικός αριθμός σελίδων)» στο κάτω μέρος της και φέρει τον αριθμό αναφοράς του πιστοποιητικού που χορηγήθηκε από την αρμόδια αρχή στο επάνω μέρος της.

                                                ζ)

                                                Το πρωτότυπο του υγειονομικού πιστοποιητικού συμπληρώνεται και υπογράφεται από εκπρόσωπο της αρμόδιας αρχής που φέρει την ευθύνη επαλήθευσης και πιστοποίησης ότι το νωπό γάλα, το πρωτόγαλα, τα γαλακτοκομικά προϊόντα ή τα προϊόντα με βάση το πρωτόγαλα ικανοποιούν τις υγειονομικές απαιτήσεις που προβλέπονται στο τμήμα IX του κεφαλαίου I του παραρτήματος III του κανονισμού (ΕΚ) αριθ. 853/2004 και στην οδηγία 2002/99/ΕΚ.

                                                η)

                                                Οι αρμόδιες αρχές της τρίτης χώρας εξαγωγής διασφαλίζουν ότι τηρούνται οι αρχές πιστοποίησης που είναι ισοδύναμες με εκείνες που ορίζονται στην οδηγία 96/93/ΕΚ του Συμβουλίου (3).

                                                θ)

                                                Το χρώμα της μελάνης της υπογραφής του επίσημου κτηνίατρου πρέπει να είναι διαφορετικό από το χρώμα των τυπογραφικών στοιχείων του υγειονομικού πιστοποιητικού. Το ίδιο ισχύει για τις σφραγίδες, με εξαίρεση τις ανάγλυφες σφραγίδες ή τα υδατόσημα.

                                                ι)

                                                Το πρωτότυπο του υγειονομικού πιστοποιητικού πρέπει να συνοδεύει την αποστολή έως τον συνοριακό σταθμό επιθεώρησης όπου γίνεται η είσοδος στην Ευρωπαϊκή Ένωση.

                                                ια)

                                                Όταν το υπόδειγμα πιστοποιητικού αναφέρει ότι ορισμένες δηλώσεις πρέπει να διατηρούνται ανάλογα με την περίπτωση, οι δηλώσεις που δεν είναι σχετικές μπορούν να διαγράφονται και να μονογράφονται και να σφραγίζονται από τον επίσημο κτηνίατρο που εκδίδει το πιστοποιητικό ή να απαλείφονται εντελώς από το πιστοποιητικό.

                                       (3)  ΕΕ L 13 της 16.1. 1997, σ. 28.»."

                                    β)

                                    Στο μέρος 2 προστίθεται το ακόλουθο υπόδειγμα πιστοποιητικού:

                                    Κείμενο της εικόνας

                                       «Υπόδειγμα “Colostrum/Colostrum-based products- C/CBP”
                                       Υγειονομικό πιστοποιητικό για πρωτόγαλα αγελάδων, προβατίνων, αιγών ή βουβαλίδων και για προϊόντα με βάση το πρωτόγαλα που παράγονται από πρωτόγαλα των ως άνω ειδών για ανθρώπινη κατανάλωση, τα οποία προορίζονται για εισαγωγή στην Ευρωπαϊκή Ένωση, καταγωγής τρίτων χωρών ή τμημάτων τρίτων χωρών που παρατίθενται στη στήλη Α του παραρτήματος I
                                       ΧΩΡΑ
                                       Κτηνιατρικό πιστοποιητικό για την ΕΕ
                                       I.1. Αποστολέας
                                       Όνομα
                                       Διεύθυνση
                                       Τηλ
                                       I.2. Αριθμός αναφοράς του πιστοποιητικού
                                       I.2.α.
                                       I.3. Αρμόδια κεντρική αρχή
                                       I.4. Αρμόδια τοπική αρχή
                                       I.5. Παραλήπτης
                                       Όνομα
                                       Διεύθυνση
                                       Ταχυδρομικός κώδικας
                                       Τηλ
                                       I.6.
                                       I.7. Χώρα καταγωγής
                                       Κωδικός ISO
                                       I.8.
                                       I.9. Χώρα προορισμού
                                       Κωδικός ISO
                                       I.10.
                                       I.11. Τόπος καταγωγής
                                       Όνομα
                                       Αριθμός έγκρισης
                                       Διεύθυνση
                                       I.12.
                                       I.13. Τόπος φόρτωσης
                                       I.14. Ημερομηνία αναχώρησης
                                       I.15. Μέσα μεταφοράς
                                       Αεροπλάνο
                                       Πλοίο
                                       Σιδηροδρομικό βαγόνι
                                       Οδικό όχημα
                                       Άλλα
                                       Ταυτοποίηση
                                       Αριθμός αναφοράς εγγράφου
                                       I.16. Συνοριακός σταθμός ελέγχου εισόδου στην ΕΕ
                                       I.17.
                                       I.18. Περιγραφή του εμπορεύματος
                                       I.19. Κωδικός εμπορεύματος (κωδικός ΕΣ)
                                       I.20. Ποσότητα
                                       I.21. Θερμοκρασία προϊόντος
                                       Περιβάλλοντος
                                       Ψύξη
                                       Κατάψυξη
                                       I.22. Αριθμός μονάδων συσκευασίας
                                       I.23. Αριθμός σφραγίδας/εμπορευματοκιβωτίου
                                       I.24. Είδος συσκευασίας
                                       I.25. Πιστοποιημένα εμπορεύματα:
                                       Κατανάλωση από τον άνθρωπο
                                       I.26.
                                       I.27. Για εισαγωγή ή είσοδο στην ΕΕ
                                       I.28. Ταυτοποίηση των εμπορευμάτων
                                       Είδος
                                       (επιστημονική ονομασία)
                                       Μονάδα μεταποίησης
                                       Αριθμός μονάδων συσκευασίας
                                       Καθαρό βάρος
                                       Αριθμός παρτίδας
                                       Μέρος Ι: Στοιχεία της παρτίδας που αποστέλλεται

                                    Κείμενο της εικόνας

                                       Μέρος ΙΙ: Πιστοποίηση
                                       ΧΩΡΑ
                                       Υπόδειγμα “Colostrum/Colostrum –Based Products C/CBP”
                                       Πρωτόγαλα και προϊόντα με βάση το πρωτόγαλα για ανθρώπινη κατανάλωση, καταγωγής τρίτων χωρών ή τμημάτων τρίτων χωρών που παρατίθενται στη στήλη Α του παραρτήματος I, τα οποία προορίζονται για εισαγωγή
                                       II. Υγειονομικές πληροφορίες
                                       II.α. Αριθμός αναφοράς του πιστοποιητικού
                                       II.β.
                                       II.1 Βεβαίωση υγείας των ζώων
                                       Ο κάτωθι υπογεγραμμένος επίσημος κτηνίατρος δηλώνω ότι έλαβα γνώση των σχετικών διατάξεων της οδηγίας 2002/99/ΕΚ και του κανονισμού (ΕΚ) αριθ. 853/2004 και με το παρόν έγγραφο πιστοποιώ ότι το πρωτόγαλα/προϊόν με βάση το πρωτόγαλα (1) που περιγράφεται στο μέρος I:
                                       έχει ληφθεί ή έχει παρασκευαστεί από πρωτόγαλα που έχει ληφθεί από ζώα τα οποία:
                                       i) τελούν υπό τον έλεγχο της επίσημης κτηνιατρικής υπηρεσίας
                                       ii) βρίσκονταν σε τρίτη χώρα ή τμήμα αυτής όπου δεν παρουσιάστηκε αφθώδης πυρετός και πανώλη των βοοειδών επί δώδεκα μήνες τουλάχιστον πριν από την ημερομηνία του παρόντος πιστοποιητικού και όπου δεν πραγματοποιήθηκε εμβολιασμός κατά του αφθώδους πυρετού στη διάρκεια της εν λόγω περιόδου
                                       iii) ανήκουν σε εκμεταλλεύσεις στις οποίες δεν έχουν επιβληθεί περιορισμοί λόγω αφθώδους πυρετού ή πανώλης των βοοειδών και
                                       iv) υπόκεινται σε τακτικές κτηνιατρικές επιθεωρήσεις για να διασφαλίζεται ότι ικανοποιούν τις απαιτήσεις υγείας των ζώων που προβλέπονται στο κεφάλαιο I του τμήματος IX του παραρτήματος III του κανονισμού (ΕΚ) αριθ. 853/2004 και στην οδηγία 2002/99/ΕΚ.
                                       II.2 Βεβαίωση δημόσιας υγείας
                                       Ο κάτωθι υπογεγραμμένος επίσημος επιθεωρητής δηλώνω ότι έλαβα γνώση των διατάξεων των κανονισμών (ΕΚ) αριθ. 178/2002, (ΕΚ) αριθ. 852/2004, (ΕΚ) αριθ. 853/2004 και (ΕΚ) αριθ. 854/2004 και πιστοποιώ ότι το πρωτόγαλα/προϊόντα με βάση το πρωτόγαλα τα οποία έχουν παρασκευαστεί από πρωτόγαλα (1), που περιγράφονται στο μέρος Ι, έχουν παρασκευαστεί σύμφωνα με τις εν λόγω διατάξεις και συγκεκριμένα:
                                       α) έχουν παρασκευαστεί από πρωτόγαλα το οποίο:
                                       i) προέρχεται από εκμεταλλεύσεις καταχωρισμένες σύμφωνα με τον κανονισμό (ΕΚ) αριθ. 852/2004 και ελεγμένες σύμφωνα με το παράρτημα IV του κανονισμού (ΕΚ) αριθ. 854/2004.
                                       ii) έχει παρασκευαστεί, συλλεχθεί, ψυχθεί, αποθηκευθεί και μεταφερθεί σύμφωνα με τους ειδικούς υγειονομικούς όρους που καθορίζονται στο κεφάλαιο I του τμήματος IX του παραρτήματος III του κανονισμού (ΕΚ) αριθ. 853/2004.
                                       iii) συμμορφώνεται με τις εγγυήσεις σχετικά με το καθεστώς του πρωτογάλακτος όσον αφορά τα κατάλοιπα που παρέχουν τα σχέδια ελέγχου για την ανίχνευση καταλοίπων ή ουσιών τα οποία υποβάλλονται σύμφωνα με την οδηγία 96/23/ΕΚ και ιδίως το άρθρο 29.
                                       iv) ύστερα από δοκιμές για την ανίχνευση καταλοίπων αντιβακτηριακών φαρμάκων που διενεργούνται από τον υπεύθυνο της επιχείρησης τροφίμων σύμφωνα με τις απαιτήσεις που προβλέπονται στο παράρτημα ΙΙΙ τμήμα ΙΧ κεφάλαιο Ι μέρος ΙΙΙ σημείο 4 του κανονισμού (ΕΚ) αριθ. 853/2004, συμμορφώνεται με τα ανώτατα όρια καταλοίπων για τα κατάλοιπα αντιβακτηριακών κτηνιατρικών φαρμάκων που ορίζονται στο παράρτημα του κανονισμού (ΕΕ) αριθ. 37/2010.
                                       v) έχει παραχθεί υπό συνθήκες που εγγυώνται τη συμμόρφωση με τα ανώτατα όρια καταλοίπων για τα φυτοφάρμακα που προβλέπονται στον κανονισμό (ΕΚ) αριθ. 396/2005 και τα μέγιστα επίπεδα ουσιών που επιμολύνουν, όπως προβλέπονται στον κανονισμό (ΕΚ) αριθ. 1881/2006.
                                       β) προέρχονται από εκμετάλλευση που εφαρμόζει πρόγραμμα βασισμένο στις αρχές του συστήματος HACCP σύμφωνα με τον κανονισμό (ΕΚ) αριθ. 852/2004.
                                       γ) έχουν υποβληθεί σε επεξεργασία, αποθηκευτεί, τυλιχτεί, συσκευαστεί και επισημανθεί σύμφωνα με τα κεφάλαια ΙΙΙ και IV του τμήματος ΙΧ του παραρτήματος ΙΙΙ του κανονισμού (ΕΚ) αριθ. 853/2004.
                                       δ) πληρούν τις σχετικές απαιτήσεις που καθορίζονται στο κεφάλαιο ΙΙ του τμήματος ΙΧ του παραρτήματος ΙΙΙ του κανονισμού (ΕΚ) αριθ. 853/2004 και τα σχετικά μικροβιολογικά κριτήρια που καθορίζονται στον κανονισμό (ΕΚ) αριθ. 2073/2005 περί μικροβιολογικών κριτηρίων για τα τρόφιμα· και
                                       ε) τηρούνται οι εγγυήσεις που καλύπτουν τα ζώντα ζώα και τα προϊόντα αυτών, οι οποίες προβλέπονται στα σχέδια για την ανίχνευση καταλοίπων τα οποία υποβάλλονται σύμφωνα με την οδηγία 96/23/EΚ, και ιδίως το άρθρο 29.

                                    Κείμενο της εικόνας

                                       ΧΩΡΑ
                                       Υπόδειγμα ”Colostrum/Colostrum –Based Products C/CBP”
                                       Πρωτόγαλα και προϊόντα με βάση το πρωτόγαλα για ανθρώπινη κατανάλωση, καταγωγής τρίτων χωρών ή τμημάτων τρίτων χωρών που παρατίθενται στη στήλη Α του παραρτήματος I, τα οποία προορίζονται για εισαγωγή
                                       II. Υγειονομικές πληροφορίες
                                       II.α. Αριθμός αναφοράς του πιστοποιητικού
                                       II.β.
                                       Παρατηρήσεις
                                       Το παρόν πιστοποιητικό προορίζεται για πρωτόγαλα ή για προϊόντα με βάση το πρωτόγαλα από τρίτες χώρες ή τμήματα αυτών που έχουν εγκριθεί στη στήλη A του παραρτήματος I του κανονισμού (ΕΕ) αριθ. 605/2010.
                                       Μέρος I:
                                       Τετραγωνίδιο I.7: Ονομασία και κωδικός ISO της χώρας ή τμήματος αυτής, όπως εμφανίζονται στο παράρτημα Ι του κανονισμού (ΕΕ) αριθ. 605/2010 της Επιτροπής, της 2ας Ιουλίου 2010, σχετικά με τον καθορισμό όρων για την υγεία των ζώων, τη δημόσια υγεία και την κτηνιατρική πιστοποίηση όσον αφορά την εισαγωγή στην Ευρωπαϊκή Ένωση νωπού γάλακτος και γαλακτοκομικών προϊόντων που προορίζονται για ανθρώπινη κατανάλωση (ΕΕ L 175 της 10.7.2010, σ. 1).
                                       Τετραγωνίδιο I.11: Επωνυμία, διεύθυνση και αριθμός έγκρισης της εγκατάστασης αποστολής.
                                       Τετραγωνίδιο I.15: Αριθμός κυκλοφορίας (σιδηροδρομικά βαγόνια ή εμπορευματοκιβώτια και φορτηγά), αριθμός πτήσης (αεροσκάφος) ή ονομασία (πλοίο). Σε περίπτωση εκφόρτωσης και επαναφόρτωσης, ο αποστολέας πρέπει να ενημερώνει τον συνοριακό σταθμό εισόδου στην Ευρωπαϊκή Ένωση.
                                       Τετραγωνίδιο I.19: Χρησιμοποιείται ο κατάλληλος κωδικός του Εναρμονισμένου Συστήματος (ΕΣ) στις ακόλουθες κατηγορίες: 04.01· 04.02· 04.03· 04.04· 04.05· 04.06· 04.10· 15.17· 17.02· 19.01· 21.05· 21.06· 22.02· 28.35· 30.01· 35.01· 35.02 ή 35.04.
                                       Τετραγωνίδιο I.20: Συνολικό ακαθάριστο βάρος και συνολικό καθαρό βάρος.
                                       Τετραγωνίδιο I.23: Για τα εμπορευματοκιβώτια ή άλλα κιβώτια, πρέπει να αναφέρονται ο αριθμός του εμπορευματοκιβωτίου και ο αριθμός σφραγίδας του (εάν υπάρχει).
                                       Τετραγωνίδιο I.28: Εγκατάσταση παρασκευής: αναφέρεται ο αριθμός έγκρισης της/των εκμετάλλευσης/εκμεταλλεύσεων παραγωγής, του κέντρου συλλογής ή του κέντρου τυποποίησης που έχουν εγκριθεί για εξαγωγή των προϊόντων τους στην Ευρωπαϊκή Ένωση.
                                       Μέρος ΙΙ:
                                       (1) Διαγράφεται η περιττή ένδειξη.
                                       Το χρώμα της υπογραφής πρέπει να είναι διαφορετικό από το χρώμα των τυπογραφικών στοιχείων. Το ίδιο ισχύει για τις σφραγίδες, με εξαίρεση τις ανάγλυφες σφραγίδες ή τα υδατόσημα.
                                       Επίσημος κτηνίατρος
                                       Ονοματεπώνυμο (με κεφαλαία γράμματα):
                                       Ιδιότητα και τίτλος:
                                       Ημερομηνία:
                                       Υπογραφή:»
                                       Σφραγίδα:

                                    γ)

                                    Το μέρος 3 αντικαθίσταται από τα ακόλουθα:
                                    «ΤΟ ΜΕΡΟΣ 3

                                    Κείμενο της εικόνας

                                       Υπόδειγμα “Milk/Colostrum-T/S”
                                       Υγειονομικό πιστοποιητικό των ζώων για νωπό γάλα, γαλακτοκομικά προϊόντα, πρωτόγαλα, και προϊόντα με βάση το πρωτόγαλα για ανθρώπινη κατανάλωση, τα οποία προορίζονται για διαμετακόμιση ή αποθήκευση στην Ευρωπαϊκή Ένωση
                                       ΧΩΡΑ
                                       Κτηνιατρικό πιστοποιητικό για την ΕΕ
                                       I.1. Αποστολέας
                                       Όνομα
                                       Διεύθυνση
                                       Τηλ
                                       I.2. Αριθμός αναφοράς του πιστοποιητικού
                                       I.2.α.
                                       I.3. Αρμόδια κεντρική αρχή
                                       I.4. Αρμόδια τοπική αρχή
                                       I.5. Παραλήπτης
                                       Όνομα
                                       Διεύθυνση
                                       Ταχυδρομικός κώδικας
                                       Τηλ
                                       I.6. Υπεύθυνος για την παρτίδα στην ΕΕ
                                       Όνομα
                                       Διεύθυνση
                                       Ταχυδρομικός κώδικας
                                       Τηλ. αριθ.
                                       I.7. Χώρα καταγωγής
                                       Κωδικός ISO
                                       I.8. Περιφέρεια καταγωγής
                                       Κωδικός
                                       I.9. Χώρα προορισμού
                                       Κωδικός ISO
                                       I.10.
                                       I.11. Τόπος καταγωγής
                                       Όνομα
                                       Αριθμός έγκρισης
                                       Διεύθυνση
                                       I.12. Τόπος προορισμού
                                       Τελωνειακή αποθήκη
                                       Προμηθευτής πλοίου
                                       Όνομα
                                       Αριθμός έγκρισης
                                       Διεύθυνση
                                       Ταχυδρομικός κώδικας
                                       I.13. Τόπος φόρτωσης
                                       I.14. Ημερομηνία αναχώρησης
                                       I.15. Μέσα μεταφοράς
                                       Αεροπλάνο
                                       Πλοίο
                                       Σιδηροδρομικό βαγόνι
                                       Οδικό όχημα
                                       Άλλα
                                       Ταυτοποίηση
                                       Αριθμός αναφοράς εγγράφου
                                       I.16. Συνοριακός σταθμός ελέγχου εισόδου στην ΕΕ
                                       I.17.
                                       I.18. Περιγραφή του εμπορεύματος
                                       I.19. Κωδικός εμπορεύματος (κωδικός ΕΣ)
                                       I.20. Ποσότητα
                                       I.21. Θερμοκρασία προϊόντος
                                       Περιβάλλοντος
                                       Ψύξη
                                       Κατάψυξη
                                       I.22. Αριθμός μονάδων συσκευασίας
                                       I.23. Αριθμός σφραγίδας/εμπορευματοκιβωτίου
                                       I.24. Είδος συσκευασίας
                                       I.25. Πιστοποιημένα εμπορεύματα:
                                       Κατανάλωση από τον άνθρωπο
                                       I.26. Για διαμετακόμιση σε τρίτη χώρα σε σχέση με την ΕΕ
                                       Τρίτη χώρα
                                       Κωδικός ISO
                                       I.27.
                                       I.28. Ταυτοποίηση των εμπορευμάτων
                                       Είδος
                                       (επιστημονική ονομασία)
                                       Μονάδα μεταποίησης
                                       Αριθμός μονάδων συσκευασίας
                                       Καθαρό βάρος
                                       Αριθμός παρτίδας
                                       Μέρος Ι: Στοιχεία της παρτίδας που αποστέλλεται

                                    Κείμενο της εικόνας

                                       Μέρος ΙΙ: Πιστοποίηση
                                       ΧΩΡΑ
                                       Υπόδειγμα “Milk/Colostrum-T/S”
                                       Νωπό γάλα, γαλακτοκομικά προϊόντα, πρωτόγαλα και προϊόντα με βάση το πρωτόγαλα για ανθρώπινη κατανάλωση, που προορίζονται για διαμετακόμιση ή αποθήκευση
                                       II. Υγειονομικές πληροφορίες
                                       II.α. Αριθμός αναφοράς του πιστοποιητικού
                                       II.β.
                                       II.1 Βεβαίωση υγείας των ζώων
                                       Ο κάτωθι υπογεγραμμένος επίσημος κτηνίατρος βεβαιώνω ότι [το νωπό γάλα] / [τα γαλακτοκομικά προϊόντα] / [το πρωτόγαλα] / [τα προϊόντα με βάση το πρωτόγαλα] (1) (2) που προορίζεται (προορίζονται) για [διαμετακόμιση] / [αποθήκευση] (2) στην Ευρωπαϊκή Ένωση το οποίο (τα οποία) αναφέρεται (αναφέρονται) στο μέρος I:
                                       α) προέρχεται (προέρχονται) από χώρα ή τμήμα αυτής που έχει (έχουν) εγκριθεί για την εισαγωγή νωπού γάλακτος, γαλακτοκομικών προϊόντων, πρωτογάλακτος ή προϊόντων με βάση το πρωτόγαλα στην Ευρωπαϊκή Ένωση και παρατίθεται στο παράρτημα I του κανονισμού (ΕΕ) αριθ. 605/2010.
                                       β) πληροί (πληρούν) τις σχετικές προϋποθέσεις υγείας των ζώων για τα οικεία προϊόντα, όπως καθορίζονται στη βεβαίωση υγείας των ζώων του μέρους II.1 των υποδειγμάτων υγειονομικού πιστοποιητικού [Milk-RM] / [Milk-RMP] / [Milk-HTB] / [Milk-HTC]/[Colostrum-C/CBP](2) στο μέρος 2 του παραρτήματος II του κανονισμού (ΕΕ) αριθ. 605/2010.
                                       (c) παρήχθη (παρήχθησαν) την … (3) ή μεταξύ … (3) και … (3).
                                       Παρατηρήσεις
                                       Μέρος I:
                                       Τετραγωνίδιο I.7: Ονομασία και κωδικός ISO της χώρας ή τμήματος αυτής, όπως εμφανίζονται στο παράρτημα Ι του κανονισμού (ΕΕ) αριθ. 605/2010 της Επιτροπής, της 2ας Ιουλίου 2010, σχετικά με τον καθορισμό όρων για την υγεία των ζώων, τη δημόσια υγεία και την κτηνιατρική πιστοποίηση όσον αφορά την εισαγωγή στην Ευρωπαϊκή Ένωση νωπού γάλακτος και γαλακτοκομικών προϊόντων που προορίζονται για ανθρώπινη κατανάλωση (ΕΕ L 175 της 10.7.2010, σ. 1).
                                       Τετραγωνίδιο I.11: Επωνυμία, διεύθυνση και αριθμός έγκρισης της εγκατάστασης αποστολής. Ονομασία της χώρας καταγωγής, η οποία πρέπει να είναι η ίδια με τη χώρα εξαγωγής.
                                       Τετραγωνίδιο I.15: Αριθμός κυκλοφορίας (σιδηροδρομικά βαγόνια ή εμπορευματοκιβώτια και φορτηγά), αριθμός πτήσης (αεροσκάφος) ή ονομασία (πλοίο). Σε περίπτωση μεταφοράς σε εμπορευματοκιβώτια, πρέπει να αναφέρονται στο πλαίσιο Ι.23 ο συνολικός αριθμός τους, ο αριθμός καταχώρισής τους και ο αριθμός της σφραγίδας εφόσον υπάρχει. Σε περίπτωση εκφόρτωσης και επαναφόρτωσης, ο αποστολέας πρέπει να ενημερώνει τον συνοριακό σταθμό εισόδου στην Ευρωπαϊκή Ένωση.
                                       Τετραγωνίδιο I.19: Χρησιμοποιείται ο κατάλληλος κωδικός του Εναρμονισμένου Συστήματος (ΕΣ) στις ακόλουθες κατηγορίες: 04.01· 04.02· 04.03· 04.04· 04.05· 04.06· 15.17· 17.02· 19.01· 21.05· 21.06.· 22.02· 28.35· 30.01· 35.01· 35.02· 35.04 ή 04.10.
                                       Τετραγωνίδιο I.20: Συνολικό ακαθάριστο βάρος και συνολικό καθαρό βάρος.
                                       Τετραγωνίδιο I.23: Για τα εμπορευματοκιβώτια ή άλλα κιβώτια, πρέπει να αναφέρονται ο αριθμός του εμπορευματοκιβωτίου και ο αριθμός σφραγίδας του (εάν υπάρχει).
                                       Τετραγωνίδιο I.28: Εγκατάσταση παρασκευής: αναφέρεται ο αριθμός έγκρισης της/των εκμετάλλευσης/εκμεταλλεύσεων παραγωγής, του κέντρου συλλογής ή του κέντρου τυποποίησης που έχουν εγκριθεί για εξαγωγή των προϊόντων τους στην Ευρωπαϊκή Ένωση.
                                       Μέρος ΙΙ:
                                       (1) Ως νωπό γάλα, γαλακτοκομικά προϊόντα, πρωτόγαλα και προϊόντα με βάση το πρωτόγαλα νοούνται το νωπό γάλα, τα γαλακτοκομικά προϊόντα, το πρωτόγαλα και τα προϊόντα με βάση το πρωτόγαλα για ανθρώπινη κατανάλωση, υπό διαμετακόμιση ή αποθήκευση σύμφωνα με το άρθρο 12 παράγραφος 4 ή το άρθρο 13 της οδηγίας 97/78/ΕΚ του Συμβουλίου, της 18ης Δεκεμβρίου 1997, για καθορισμό των αρχών οργανώσεως των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (ΕΕ L 24 της 30.1.1998, σ. 9).
                                       (2) Διαγράφεται η περιττή ένδειξη.
                                       (3) Ημερομηνία ή ημερομηνίες παραγωγής. Οι εισαγωγές νωπού γάλακτος, γαλακτοκομικών προϊόντων, πρωτογάλακτος και προϊόντων με βάση το πρωτόγαλα δεν επιτρέπονται όταν έχουν ληφθεί είτε πριν από την ημερομηνία της έγκρισης για εξαγωγή προς την Ευρωπαϊκή Ένωση από τρίτη χώρα ή τμήμα αυτής που μνημονεύεται στα σημεία I.7 και I.8, είτε κατά τη διάρκεια περιόδου κατά την οποία εγκρίθηκαν από την Ευρωπαϊκή Ένωση μέτρα περιοριστικά των εισαγωγών νωπού γάλακτος, γαλακτοκομικών προϊόντων, πρωτογάλακτος και προϊόντων με βάση το πρωτόγαλα από την εν λόγω τρίτη χώρα ή τμήμα αυτής.
                                       Το χρώμα της υπογραφής πρέπει να είναι διαφορετικό από το χρώμα των τυπογραφικών στοιχείων. Το ίδιο ισχύει για τις σφραγίδες, με εξαίρεση τις ανάγλυφες σφραγίδες ή τα υδατόσημα.

                                    Κείμενο της εικόνας

                                       ΧΩΡΑ
                                       Υπόδειγμα “Milk/Colostrum-T/S”
                                       Νωπό γάλα, γαλακτοκομικά προϊόντα, πρωτόγαλα και προϊόντα με βάση το πρωτόγαλα για ανθρώπινη κατανάλωση, που προορίζονται για διαμετακόμιση ή αποθήκευση
                                       II. Υγειονομικές πληροφορίες
                                       II.α. Αριθμός αναφοράς του πιστοποιητικού
                                       II.β.
                                       Επίσημος κτηνίατρος
                                       Ονοματεπώνυμο (με κεφαλαία γράμματα):
                                       Ιδιότητα και τίτλος:
                                       Ημερομηνία:
                                       Υπογραφή:»
                                       Σφραγίδα:

               (3)  ΕΕ L 13 της 16.1. 1997, σ. 28.».»

               (*1)  Το πρωτόγαλα και τα προϊόντα με βάση το πρωτόγαλα μπορούν να εισέλθουν στην Ευρωπαϊκή Ένωση μόνο από χώρες που έχουν εγκριθεί και παρατίθενται στη στήλη A.

               (*2)  Πιστοποιητικά βάσει της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων (ΕΕ L 114 της 30.4.2002, σ. 132).

               (*3)  Πρώην Γιουγκοσλαβική Δημοκρατία της Μακεδονίας· η οριστική ονομασία αυτής της χώρας θα συμφωνηθεί μετά τη λήξη των διαπραγματεύσεων σχετικά με το θέμα αυτό οι οποίες διεξάγονται επί του παρόντος στα Ηνωμένα Έθνη.

               (*4)  Δεν περιλαμβάνεται το Κοσσυφοπέδιο, το οποίο επί του παρόντος τελεί υπό διεθνή διοίκηση σύμφωνα με το ψήφισμα 1244 του Συμβουλίου Ασφαλείας των Ηνωμένων Εθνών της 10ης Ιουνίου 1999.

               (1)  Μόνο τα γαλακτοκομικά προϊόντα από καμήλες του είδους Camelus dromedarius.

               (2)  Επιτρέπονται γαλακτοκομικά προϊόντα από καμήλες του είδους Camelus dromedarius.»


title: Εκτελεστικός κανονισμός (ΕΕ) αριθ. 290/2014 της Επιτροπής, της 21ης Μαρτίου 2014 , σχετικά με τη χορήγηση άδειας για τη χρήση παρασκευάσματος ενδο-1,4-β-ξυλανάσης και ενδο-1,3(4)-β-γλυκανάσης που παράγεται από Talaromyces versatilis sp. nov. IMI CC 378536 ως πρόσθετης ύλης ζωοτροφών για πουλερικά, απογαλακτισμένα χοιρίδια και χοίρους προς πάχυνση, και για την τροποποίηση των κανονισμών (ΕΚ) αριθ. 1259/2004, (ΕΚ) αριθ. 943/2005, (ΕΚ) αριθ. 1206/2005 και (ΕΚ) αριθ. 322/2009 (κάτοχος της άδειας Adisseo France SAS)  Κείμενο που παρουσιάζει ενδιαφέρον για τον ΕΟΧ

text:
               22.3.2014

               EL

               Επίσημη Εφημερίδα της Ευρωπαϊκής Ένωσης

               L 87/84

      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 290/2014 ΤΗΣ ΕΠΙΤΡΟΠΉΣ

   της 21ης Μαρτίου 2014
   σχετικά με τη χορήγηση άδειας για τη χρήση παρασκευάσματος ενδο-1,4-β-ξυλανάσης και ενδο-1,3(4)-β-γλυκανάσης που παράγεται από Talaromyces versatilis sp. nov. IMI CC 378536 ως πρόσθετης ύλης ζωοτροφών για πουλερικά, απογαλακτισμένα χοιρίδια και χοίρους προς πάχυνση, και για την τροποποίηση των κανονισμών (ΕΚ) αριθ. 1259/2004, (ΕΚ) αριθ. 943/2005, (ΕΚ) αριθ. 1206/2005 και (ΕΚ) αριθ. 322/2009 (κάτοχος της άδειας Adisseo France SAS)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει τη χορήγηση άδειας κυκλοφορίας για τις πρόσθετες ύλες που χρησιμοποιούνται στη διατροφή των ζώων και τους όρους και τις διαδικασίες για τη χορήγηση της άδειας αυτής. Το άρθρο 10 του εν λόγω κανονισμού προβλέπει την επαναξιολόγηση των πρόσθετων υλών που εγκρίθηκαν σύμφωνα με την οδηγία 70/524/ΕΟΚ του Συμβουλίου (2).

               (2)

               Σύμφωνα με την οδηγία 70/524/ΕΟΚ έχει εγκριθεί, χωρίς χρονικό όριο, παρασκεύασμα ενδο-1,4-β-ξυλανάσης EC 3.2.1.8 και ενδο-1,3(4)-β-γλυκανάσης EC 3.2.1.6 που παράγεται από Penicillium funiculosum IMI SD 101 ως πρόσθετη ύλη ζωοτροφών για τα κοτόπουλα προς πάχυνση με τον κανονισμό (ΕΚ) αριθ. 1259/2004 της Επιτροπής (3), για τις όρνιθες και τις γαλοπούλες ωοπαραγωγής με τον κανονισμό (ΕΚ) αριθ. 943/2005 της Επιτροπής (4), για τους χοίρους προς πάχυνση με τον κανονισμό (ΕΚ) αριθ. 1206/2005 της Επιτροπής (5) και για τις πάπιες προς πάχυνση και τα απογαλακτισμένα χοιρίδια με τον κανονισμό (ΕΚ) αριθ. 322/2009 της Επιτροπής (6). Στη συνέχεια, το εν λόγω παρασκεύασμα καταχωρίστηκε στο μητρώο πρόσθετων υλών ζωοτροφών ως υφιστάμενο προϊόν, σύμφωνα με το άρθρο 10 παράγραφος 1 στοιχείο β) του κανονισμού (ΕΚ) αριθ. 1831/2003.

               (3)

               Σύμφωνα με το άρθρο 10 παράγραφος 2 του κανονισμού (ΕΚ) αριθ. 1831/2003, σε συνδυασμό με το άρθρο 7 του εν λόγω κανονισμού, υποβλήθηκε αίτηση για την επαναξιολόγηση του εν λόγω παρασκευάσματος ενδο-1,4-β-ξυλανάσης EC 3.2.1.8 και ενδο-1,3(4)-β-γλυκανάσης EC 3.2.1.6 που παράγεται από Talaromyces versatilis sp. nov. IMI CC 378536 (πρώην Penicillium funiculosum IMI SD 101), ως πρόσθετης ύλης ζωοτροφών για κοτόπουλα, γαλοπούλες και πάπιες προς πάχυνση, όρνιθες ωοπαραγωγής, απογαλακτισμένα χοιρίδια, χοίρους προς πάχυνση και, σύμφωνα με το άρθρο 7 του εν λόγω κανονισμού, για μια νέα χρήση για όλα τα μικρά είδη πουλερικών, με την οποία ζητείται η εν λόγω πρόσθετη ύλη να ταξινομηθεί στην κατηγορία πρόσθετων υλών «ζωοτεχνικές πρόσθετες ύλες». Η εν λόγω αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

               (4)

               Η Ευρωπαϊκή Αρχή για την Ασφάλεια των Τροφίμων («η Αρχή»), στη γνώμη της της 10ης Ιουλίου 2013 (7), κατέληξε στο συμπέρασμα ότι, υπό τις προτεινόμενες συνθήκες χρήσης, το παρασκεύασμα ενδο-1,4-β-ξυλανάσης EC 3.2.1.8 και ενδο-1,3(4)-β-γλυκανάσης EC 3.2.1.6 που παράγεται από Talaromyces versatilis sp. nov. IMI CC 378536 δεν έχει δυσμενείς επιδράσεις στην υγεία των ζώων, στην υγεία του ανθρώπου ή στο περιβάλλον και ότι έχει τη δυνατότητα να επηρεάσει θετικά τις επιδόσεις των ζώων όσον αφορά τα κοτόπουλα και τις γαλοπούλες προς πάχυνση, τις όρνιθες ωοπαραγωγής, τα απογαλακτισμένα χοιρίδια και του χοίρους προς πάχυνση. Επειδή ο τρόπος δράσης του μπορεί να θεωρηθεί ότι είναι όμοιος σε όλα τα είδη πουλερικών, το συμπέρασμα αυτό μπορεί να παρεκταθεί στις πάπιες, τις φραγκόκοτες, τα ορτύκια, τις χήνες, τους φασιανούς και τα περιστέρια. Η Αρχή θεωρεί ότι δεν υπάρχει ανάγκη να θεσπιστούν ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε, επίσης, την έκθεση σχετικά με τη μέθοδο ανάλυσης της πρόσθετης ύλης ζωοτροφών στις ζωοτροφές, η οποία υποβλήθηκε από το εργαστήριο αναφοράς το οποίο συστάθηκε με τον κανονισμό (ΕΚ) αριθ. 1831/2003.

               (5)

               Από την αξιολόγηση του παρασκευάσματος ενδο-1,4-β-ξυλανάσης EC 3.2.1.8 και ενδο-1,3(4)-β-γλυκανάσης EC 3.2.1.6 που παράγεται από Talaromyces versatilis sp. nov. IMI CC 378536 προκύπτει ότι πληρούνται οι όροι για τη χορήγηση άδειας, όπως προβλέπονται στο άρθρο 5 του κανονισμού (ΕΚ) αριθ. 1831/2003. Ως εκ τούτου, πρέπει να επιτραπεί η χρήση του εν λόγω παρασκευάσματος, όπως καθορίζεται στο παράρτημα του παρόντος κανονισμού.

               (6)

               Ως συνέπεια της χορήγησης νέας άδειας βάσει του κανονισμού (ΕΚ) αριθ. 1831/2003, οι κανονισμοί (ΕΚ) αριθ. 1259/2004, (ΕΚ) αριθ. 943/2005, (ΕΚ) αριθ. 1206/2005 και (ΕΚ) αριθ. 322/2009 θα πρέπει να τροποποιηθούν ανάλογα.

               (7)

               Επειδή δεν απαιτείται, για λόγους ασφάλειας, η άμεση εφαρμογή των τροποποιήσεων των όρων χορήγησης της άδειας, είναι σκόπιμο να επιτραπεί μεταβατική περίοδος, ώστε τα ενδιαφερόμενα μέρη να προετοιμαστούν για να ανταποκριθούν στις νέες απαιτήσεις που απορρέουν από τη χορήγηση της άδειας.

               (8)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Χορήγηση άδειας
   Το παρασκεύασμα που προσδιορίζεται στο παράρτημα, το οποίο ανήκει στην κατηγορία πρόσθετων υλών «ζωοτεχνικές πρόσθετες ύλες» και στη λειτουργική ομάδα των «βελτιωτικών της πεπτικότητας», εγκρίνεται για χρήση ως πρόσθετη ύλη στη διατροφή των ζώων υπό τους όρους που καθορίζονται στο εν λόγω παράρτημα.
   Άρθρο 2
   Τροποποιήσεις του κανονισμού (ΕΚ) αριθ. 1259/2004
   Ο κανονισμός (ΕΚ) αριθ. 1259/2004 τροποποιείται ως εξής:

               1)

               Το άρθρο 2 αντικαθίσταται από το ακόλουθο κείμενο:
               «Άρθρο 2
               Τα παρασκευάσματα που ανήκουν στην κατηγορία “ένζυμα” όπως ορίζεται στα παραρτήματα III, IV, V και VI, εγκρίνονται προς χρήση χωρίς χρονικό περιορισμό ως πρόσθετες ύλες στη διατροφή των ζώων υπό τους όρους που προβλέπονται στα εν λόγω παραρτήματα.».

               2)

               Το παράρτημα IV απαλείφεται.

         Άρθρο 3
   Τροποποίηση του κανονισμού (ΕΚ) αριθ. 943/2005
   Στο παράρτημα II του κανονισμού (ΕΚ) αριθ. 943/2005 η καταχώριση σχετικά με το E 1604, ενδο-1,4-β-ξυλανάση EC 3.2.1.8 και ενδο-1,3(4)-β-γλυκανάση EC 3.2.1.6, απαλείφεται.
   Άρθρο 4
   Τροποποίηση του κανονισμού (ΕΚ) αριθ. 1206/2005
   Στο παράρτημα του κανονισμού (ΕΚ) αριθ. 1206/2005 η καταχώριση σχετικά με το E 1604, ενδο-1,4-β-ξυλανάση EC 3.2.1.8 και ενδο-1,3(4)-β-γλυκανάση EC 3.2.1.6, απαλείφεται.
   Άρθρο 5
   Τροποποίηση του κανονισμού (ΕΚ) αριθ. 322/2009
   Στον κανονισμό (ΕΚ) αριθ. 322/2009, το άρθρο 3 και το παράρτημα III απαλείφονται.
   Άρθρο 6
   Μεταβατικά μέτρα
   Το παρασκεύασμα που προσδιορίζεται στο παράρτημα και οι ζωοτροφές που περιέχουν το εν λόγω παρασκεύασμα, οι οποίες έχουν παραχθεί και επισημανθεί πριν από την 11η Οκτωβρίου 2014 σύμφωνα με τους κανόνες που αρχίζουν να ισχύουν πριν από την 11η Απριλίου 2014, δύνανται να συνεχίσουν να διατίθενται στην αγορά και να χρησιμοποιούνται μέχρις ότου εξαντληθούν τα υφιστάμενα αποθέματα.
   Άρθρο 7
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Μαρτίου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 268 της 18.10.2003, σ. 29.

      (2)  Οδηγία 70/524/ΕΟΚ του Συμβουλίου, της 23ης Νοεμβρίου 1970, περί των προσθέτων υλών στη διατροφή των ζώων (ΕΕ L 270 της 14.12.1970, σ. 1).

      (3)  Κανονισμός (ΕΚ) αριθ. 1259/2004 της Επιτροπής, της 8ης Ιουλίου 2004, σχετικά με τη μόνιμη έγκριση ορισμένων πρόσθετων υλών ήδη εγκεκριμένων σε ζωοτροφές (ΕΕ L 239 της 9.7.2004, σ. 8).

      (4)  Κανονισμός (ΕΚ) αριθ. 943/2005 της Επιτροπής, της 21ης Ιουνίου 2005, σχετικά με τη μόνιμη έγκριση ορισμένων πρόσθετων υλών στις ζωοτροφές (ΕΕ L 159 της 22.6.2005, σ. 6).

      (5)  Κανονισμός (ΕΚ) αριθ. 1206/2005 της Επιτροπής, της 27ης Ιουλίου 2005, σχετικά με τη μόνιμη έγκριση ορισμένων πρόσθετων υλών στις ζωοτροφές (ΕΕ L 197 της 28.7.2005, σ. 12).

      (6)  Κανονισμός (ΕΚ) αριθ. 322/2009 της Επιτροπής, της 20ής Απριλίου 2009, σχετικά με τη μόνιμη έγκριση ορισμένων πρόσθετων υλών στις ζωοτροφές (ΕΕ L 101 της 21.4.2005, σ. 9).

      (7)  Δελτίο EFSA 2013· 11(7): 3321.

      ΠΑΡΑΡΤΗΜΑ

                  Αριθμός ταυτοποίησης της πρόσθετης ύλης

                  Επωνυμία του κατόχου της άδειας

                  Πρόσθετη ύλη

                  Σύνθεση, χημικός τύπος, περιγραφή, αναλυτική μέθοδος

                  Είδος ή κατηγορία ζώων

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Λοιπές διατάξεις

                  Λήξη της περιόδου ισχύος της άδειας

                  Μονάδες δραστικότητας/kg πλήρους ζωοτροφής με περιεκτικότητα σε υγρασία 12 %

                     Κατηγορία ζωοτεχνικών πρόσθετων υλών. Λειτουργική ομάδα: βελτιωτικά της πεπτικότητας

                  4a1604i

                  Adisseo France SAS

                  Ενδο-1,3(4)-β-γλυκανάση
                  EC 3.2.1.6
                  Ενδο-1,4-β-ξυλανάση
                  EC 3.2.1.8

                                 Σύνθεση πρόσθετης ύλης

                              Παρασκεύασμα ενδο-1,3(4)-β-γλυκανάσης που παράγεται από Talaromyces versatilis sp. nov. IMI CC 378536 με ελάχιστη δραστικότητα:

                                          —

                                          στερεά μορφή: ενδο-1,3(4)-β-γλυκανάση 30 000 VU (1)/g και ενδο-1,4-β-ξυλανάση 22 000 VU/g·

                                          —

                                          υγρή μορφή: δραστικότητα ενδο-1,3(4)-β-γλυκανάσης 7 500 VU/ml και δραστικότητα ενδο-1,4-β-ξυλανάσης 5 500 VU/ml.

                                 Χαρακτηρισμός της δραστικής ουσίας

                              ενδο-1,4-β-ξυλανάση και ενδο-1,3(4)-β-γλυκανάση που παράγονται από Talaromyces versatilis sp. nov. IMI CC 378536

                                 Αναλυτική μέθοδος
                                  (2)

                              Για τον ποσοτικό προσδιορισμό της δραστικότητας της ενδο-1,3(4)-β-γλυκανάσης:

                                          —

                                          ιξωδομετρική μέθοδος με βάση τη μείωση του ιξώδους που οφείλεται στη δράση της ενδο-1,3(4)-β-γλυκανάσης στο υπόστρωμα που περιέχει γλυκάνη (β-γλυκάνη κριθαριού) σε pH = 5,5 και θερμοκρασία 30 °C.

                                    Για τον ποσοτικό προσδιορισμό της δραστηριότητας της ενδο-1,4-β-ξυλανάσης:

                                          —

                                          ιξωδομετρική μέθοδος με βάση τη μείωση του ιξώδους που οφείλεται στη δράση της ενδο-1,4-β-ξυλανάσης στο υπόστρωμα που περιέχει ξυλάνη (αραβινοξυλάνη σιταριού)

                  Όλα τα είδη πουλερικών
                  Χοιρίδια
                  (απογαλακτισμένα)
                  Χοίροι προς πάχυνση

                  —

                  ενδο-1,3(4)-β-γλυκανάση 1 500 VU
                  ενδο-1,4-β-ξυλανάση 1 100 VU

                  —

                              1.

                              Στις οδηγίες χρήσης της πρόσθετης ύλης και του προμείγματος πρέπει να αναφέρονται οι συνθήκες αποθήκευσης και η σταθερότητα έναντι σχηματισμού συσφαιρωμάτων.

                              2.

                              Για χρήση σε (απογαλακτισμένα) χοιρίδια με μέγιστο βάρος 35 kg περίπου

                              3.

                              Για ασφάλεια: να χρησιμοποιούνται μάσκα προστασίας της αναπνοής, γυαλιά και γάντια ασφάλειας κατά τον χειρισμό.

                  11 Απριλίου 2024

         (1)  VU (ιξωδομετρική μονάδα) είναι η ποσότητα ενζύμου που υδρολύει το υπόστρωμα (β-γλυκάνη κριθαριού και αραβινοξυλάνη σιταριού, αντίστοιχα), μειώνοντας το ιξώδες του διαλύματος, με αποτέλεσμα τη μεταβολή της σχετικής ρευστότητας κατά 1 (αδιάστατη μονάδα)/min στους 30 °C και με pH 5,5

         (2)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: http://irmm.jrc.ec.europa.eu/EURLs/EURL_feed_additives/Pages/index.aspx


title: Εκτελεστικός κανονισμός (ΕΕ) αριθ. 1248/2014 της Επιτροπής, της 20ής Νοεμβρίου 2014 , σχετικά με την τροποποίηση του εκτελεστικού κανονισμού (ΕΕ) αριθ. 776/2014 για τον καθορισμό του ποσοτικού ορίου όσον αφορά τις εξαγωγές ζάχαρης εκτός ποσόστωσης μέχρι το τέλος της περιόδου εμπορίας 2014/2015 και την κατάργηση του εκτελεστικού κανονισμού (ΕΕ) αριθ. 1061/2014

text:
               22.11.2014

               EL

               Επίσημη Εφημερίδα της Ευρωπαϊκής Ένωσης

               L 335/5

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1248/2014 ΤΗΣ ΕΠΙΤΡΟΠΉΣ
   της 20ής Νοεμβρίου 2014
   σχετικά με την τροποποίηση του εκτελεστικού κανονισμού (ΕΕ) αριθ. 776/2014 για τον καθορισμό του ποσοτικού ορίου όσον αφορά τις εξαγωγές ζάχαρης εκτός ποσόστωσης μέχρι το τέλος της περιόδου εμπορίας 2014/2015 και την κατάργηση του εκτελεστικού κανονισμού (ΕΕ) αριθ. 1061/2014
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 139 παράγραφος 2 και το άρθρο 144 πρώτο εδάφιο σημείο ζ),
   Έχοντας υπόψη τον κανονισμό (ΕΚ) αριθ. 951/2006 της Επιτροπής, της 30ής Ιουνίου 2006, για καθορισμό λεπτομερών κανόνων εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τις συναλλαγές με τρίτες χώρες στον τομέα της ζάχαρης (2), και ιδίως το άρθρο 7ε, σε συνδυασμό με το άρθρο 9 παράγραφος 1,
   Εκτιμώντας τα ακόλουθα:

               (1)

               Σύμφωνα με το άρθρο 139 παράγραφος 1 πρώτο εδάφιο στοιχείο δ) του κανονισμού (ΕΕ) αριθ. 1308/2013, η ζάχαρη ή η ισογλυκόζη που παράγεται κατά τη διάρκεια μιας περιόδου εμπορίας καθ' υπέρβαση της ποσόστωσης που αναφέρεται στο άρθρο 136 του εν λόγω κανονισμού μπορεί να εξάγεται μόνο εντός ενός ποσοτικού ορίου που καθορίζει η Επιτροπή.

               (2)

               Οι λεπτομερείς κανόνες εφαρμογής για τις εξαγωγές εκτός ποσόστωσης, ιδίως όσον αφορά την έκδοση των πιστοποιητικών εξαγωγής, καθορίζονται στον κανονισμό (ΕΚ) αριθ. 951/2006.

               (3)

               Για την περίοδο εμπορίας 2014/2015 είχε αρχικά εκτιμηθεί ότι ο καθορισμός του ποσοτικού ορίου για την εξαγωγή ζάχαρης εκτός ποσόστωσης σε 650 000 τόνους, εκφραζόμενους σε ισοδύναμο λευκής ζάχαρης, θα αντιστοιχούσε στη ζήτηση της αγοράς. Το εν λόγω όριο καθορίστηκε με τον εκτελεστικό κανονισμό (ΕΕ) αριθ. 776/2014 της Επιτροπής (3). Ωστόσο, σύμφωνα με τις πλέον πρόσφατες εκτιμήσεις, η παραγωγή ζάχαρης εκτός ποσόστωσης αναμένεται να φθάσει τους 6 200 000 τόνους. Κατά συνέπεια, θα πρέπει να εξασφαλιστούν πρόσθετες δυνατότητες διάθεσης στην αγορά για τη ζάχαρη εκτός ποσόστωσης.

               (4)

               Λαμβάνοντας υπόψη ότι το ανώτατο όριο του ΠΟΕ για τις εξαγωγές κατά την περίοδο εμπορίας 2014/2015 δεν έχει εξαντληθεί πλήρως, κρίνεται σκόπιμο να αυξηθεί το ποσοτικό όριο για τις εξαγωγές ζάχαρης εκτός ποσόστωσης κατά 700 000 τόνους, ώστε να εξασφαλιστούν στους παραγωγούς ζάχαρης της Ένωσης συμπληρωματικές επιχειρηματικές ευκαιρίες.

               (5)

               Ο κανονισμός (ΕΕ) αριθ. 776/2014 θα πρέπει να τροποποιηθεί αναλόγως.

               (6)

               Προκειμένου να επιτραπεί η υποβολή των αιτήσεων πιστοποιητικών εξαγωγής για τη ζάχαρη εκτός ποσόστωσης, η αναστολή υποβολής των αιτήσεων που προβλέπεται στο άρθρο 1 παράγραφος 3 του εκτελεστικού κανονισμού (ΕΕ) αριθ. 1061/2014 της Επιτροπής (4) θα πρέπει να καταργηθεί. Ο εκτελεστικός κανονισμός (ΕΕ) αριθ. 1061/2014 είναι σκόπιμο να καταργηθεί, δεδομένου ότι έχει πλέον καταστεί άνευ αντικειμένου.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο άρθρο 1 του εκτελεστικού κανονισμού (ΕΕ) αριθ. 776/2014, η παράγραφος 1 αντικαθίσταται από το ακόλουθο κείμενο:

      «1.   Για την περίοδο εμπορίας 2014/2015, το ποσοτικό όριο που αναφέρεται στο άρθρο 139 παράγραφος 1 πρώτο εδάφιο στοιχείο δ) του κανονισμού (ΕΕ) αριθ. 1308/2013 καθορίζεται σε 1 350 000 τόνους για τις εξαγωγές, χωρίς επιστροφή, λευκής ζάχαρης εκτός ποσόστωσης του κωδικού ΣΟ 1701 99.»

   Άρθρο 2
   Ο εκτελεστικός κανονισμός (ΕΕ) αριθ. 1061/2014 καταργείται.
   Άρθρο 3
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Νοεμβρίου 2014.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 347 της 20.12.2013, σ. 671.

      (2)  ΕΕ L 178 της 1.7.2006, σ. 24.

      (3)  Εκτελεστικός κανονισμός (ΕΕ) αριθ. 776/2014 της Επιτροπής, της 16ης Ιουλίου 2014, για τον καθορισμό του ποσοτικού ορίου όσον αφορά τις εξαγωγές ζάχαρης και ισογλυκόζης εκτός ποσόστωσης μέχρι το τέλος της περιόδου εμπορίας 2014/2015 (ΕΕ L 210 της 17.7.2014, σ. 11).

      (4)  Εκτελεστικός κανονισμός (ΕΕ) αριθ. 1061/2014 της Επιτροπής, της 8ης Οκτωβρίου 2014, σχετικά με τον καθορισμό ποσοστού αποδοχής για την έκδοση πιστοποιητικών εξαγωγής, την απόρριψη των αιτήσεων πιστοποιητικών εξαγωγής και την αναστολή της υποβολής των αιτήσεων πιστοποιητικών εξαγωγής για τη ζάχαρη εκτός ποσόστωσης (ΕΕ L 293 της 9.10.2013, σ. 24).


title: Εκτελεστικός κανονισμός (ΕΕ) αριθ. 737/2012 της Επιτροπής, της 14ης Αυγούστου 2012 , για την προστασία ορισμένων αποθεμάτων στην Κελτική Θάλασσα

text:
               15.8.2012

               EL

               Επίσημη Εφημερίδα της Ευρωπαϊκής Ένωσης

               L 218/8

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 737/2012 ΤΗΣ ΕΠΙΤΡΟΠΉΣ
   της 14ης Αυγούστου 2012
   για την προστασία ορισμένων αποθεμάτων στην Κελτική Θάλασσα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 850/98 του Συμβουλίου, της 30ής Μαρτίου 1998, για τη διατήρηση των αλιευτικών πόρων μέσω τεχνικών μέτρων προστασίας των νεαρών θαλάσσιων οργανισμών (1), και ιδίως το άρθρο 45 παράγραφος 1,
   Εκτιμώντας τα ακόλουθα:

               (1)

               Σύμφωνα με τον κανονισμό (ΕΚ) αριθ. 2371/2002 του Συμβουλίου, της 20ής Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της κοινής αλιευτικής πολιτικής (2), η κοινή αλιευτική πολιτική πρέπει να προβλέπει συνεκτικά μέτρα που αφορούν τη διατήρηση, διαχείριση και εκμετάλλευση των έμβιων υδρόβιων πόρων, συμπεριλαμβανομένων ειδικών μέτρων για τη μείωση της επίπτωσης των αλιευτικών δραστηριοτήτων στα θαλάσσια οικοσυστήματα και στα είδη που δεν αποτελούν στόχο της αλιείας.

               (2)

               Το άρθρο 45 παράγραφος 1 του κανονισμού (ΕΚ) αριθ. 850/98 προβλέπει ότι, όταν για τη διατήρηση των αποθεμάτων θαλάσσιων οργανισμών απαιτείται άμεση δράση, η Επιτροπή θεσπίζει, επιπροσθέτως ή κατά παρέκκλιση από τον παρόντα κανονισμό, οποιαδήποτε αναγκαία μέτρα.

               (3)

               Από τη γνωμοδότηση που ελήφθη τον Ιούλιο 2011 από το Διεθνές Συμβούλιο για την Εξερεύνηση των Θαλασσών (στο εξής «ICES») προκύπτει ότι τα ποσοστά απορρίψεων στην Κελτική Θάλασσα, ιδίως ιχθυδίων των ειδών εγκλεφίνος και νταούκι Ατλαντικού, είναι υψηλά και βαίνουν αυξανόμενα. Η απόρριψη ιχθύων πριν αναπαραχθούν μειώνει τη δυνητική απόδοση των μελλοντικών ετών και με τον τρόπο αυτό απειλεί τη βιωσιμότητα των αποθεμάτων.

               (4)

               Τόσο οι στόλοι που αλιεύουν με στόχο την καραβίδα, όσο και οι στόλοι που χρησιμοποιούν τράτες βυθού και γρίπους για να αλιεύσουν μεικτά είδη ιχθύων έχουν υψηλά επίπεδα απορρίψεων εγκλεφίνου και νταουκιού του Ατλαντικού, λόγω της χαμηλής επιλεκτικότητας των εργαλείων που χρησιμοποιούνται. Το ICES αναφέρει επίσης ότι το απόθεμα γάδου εξαρτάται σε μεγάλο βαθμό από την είσοδο νέων ιχθύων στο απόθεμα και ότι θα πρέπει να ενθαρρυνθεί η λήψη τεχνικών μέτρων για τη μείωση των απορρίψεων. Λόγω της πρόσφατης μεγάλης εισόδου νέων ιχθύων στα αποθέματα εγκλεφίνου και νταουκιού του Ατλαντικού στην Κελτική Θάλασσα, οι απορρίψεις αναμένεται να επιδεινωθούν κατά το τρέχον έτος. Κατά συνέπεια, το ICES συμβουλεύει να θεσπισθούν επειγόντως τεχνικά μέτρα για την αύξηση της επιλεκτικότητας και τη μείωση των απορρίψεων εγκλεφίνου, νταουκιού του Ατλαντικού και γάδου.

               (5)

               Επομένως, είναι αναγκαίο να θεσπισθεί η χρήση φύλλων δικτυωμάτων τετραγωνικών ματιών, για να βελτιωθεί η επιλεκτικότητα ως προς το μέγεθος των εργαλείων που χρησιμοποιούνται και να προστατευθούν τα ιχθύδια που εισέρχονται στο απόθεμα, με παράλληλη διατήρηση όσο το δυνατόν περισσότερων αλιευμάτων των ειδών στόχου. Τα φύλλα δικτυωμάτων τετραγωνικών ματιών έχει αποδειχθεί ότι μειώνουν σημαντικά τη θνησιμότητα λόγω αλιείας, δεδομένου ότι επιτρέπουν στα ψάρια να διαφεύγουν και αποτελούν αποτελεσματικό μέτρο που μπορεί να θεσπιστεί αμέσως.

               (6)

               Τον Οκτώβριο του 2011, το Περιφερειακό Γνωμοδοτικό Συμβούλιο Βορειοδυτικών Υδάτων (NWWRAC) εξέδωσε γνωμοδότηση ότι τα τρέχοντα τεχνικά μέτρα στην Κελτική Θάλασσα θα πρέπει να βελτιωθούν για να μειωθούν οι απορρίψεις, ιδίως εγκλεφίνου και νταουκιού του Ατλαντικού, επιβάλλοντας τη χρήση ενός κατάλληλα τοποθετημένου φύλλου δικτυώματος τετραγωνικών ματιών συγκεκριμένου μεγέθους, ανάλογα με τον τύπο των εργαλείων και την ισχύ μηχανής του σκάφους.

               (7)

               Επομένως, η διατήρηση των αποθεμάτων εγκλεφίνου και νταουκιού του Ατλαντικού στην Κελτική Θάλασσα απαιτεί άμεση δράση.

               (8)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης αλιείας και υδατοκαλλιέργειας,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Πεδίο εφαρμογής
   1.   Ο παρών κανονισμός εφαρμόζεται σε αλιευτικά σκάφη που αλιεύουν με τράτες βυθού ή γρίπους στις διαιρέσεις του Διεθνούς Συμβουλίου για την Εξερεύνηση των Θαλασσών (ICES) VIIf, VIIg και στο τμήμα της VIIj που βρίσκεται βορείως γεωγραφικού πλάτους 50° Β και ανατολικώς γεωγραφικού μήκους 11° W (στο εξής η «Κελτική θάλασσα»), όταν:

               α)

               οι τράτες βυθού και οι γρίποι έχουν ενιαίο μέγεθος ματιών, ίσο ή μεγαλύτερο από 100 χιλιοστά (στο εξής «σκάφη TR1»)·

               β)

               οι τράτες βυθού και οι γρίποι έχουν ενιαίο μέγεθος ματιών, ίσο ή μεγαλύτερο από 70 χιλιοστά και μικρότερο από 100 χιλιοστά (στο εξής «σκάφη TR2»)· ή

               γ)

               το σκάφος που χρησιμοποιεί τράτες βυθού ή γρίπους έχει ισχύ μηχανής κάτω των 112 κιλοβάτ (στο εξής «σκάφη μικρής ισχύος»).

         2.   Η παράγραφος 1 δεν ισχύει για αλιευτικά σκάφη που χρησιμοποιούν δοκότρατες.
   Άρθρο 2
   Τεχνικά μέτρα
   1.   Κατά παρέκκλιση του άρθρου 7 παράγραφος 1 στοιχείο α) του κανονισμού (ΕΚ) αριθ. 850/98 ισχύουν τα ακόλουθα τεχνικά μέτρα για τα σκάφη που αναφέρονται στο άρθρο 1:

               α)

               τα σκάφη TR1 και τα σκάφη μικρής ισχύος χρησιμοποιούν φύλλο δικτυώματος τετραγωνικών ματιών με μέγεθος ματιών τουλάχιστον 100 χιλιοστά·

               β)

               τα σκάφη TR2 χρησιμοποιούν φύλλο δικτυώματος τετραγωνικών ματιών με μέγεθος ματιών τουλάχιστον 110 χιλιοστά.

         2.   Κατά παρέκκλιση του άρθρου 7 παράγραφος 2 στοιχείο α) του κανονισμού (ΕΚ) αριθ. 850/98, το φύλλο δικτυώματος τετραγωνικών ματιών που αναφέρεται στην παράγραφο 1 τοποθετείται στο άνω φύλλο δικτυώματος του σάκου της τράτας. Το απώτερο πίσω άκρο του φύλλου δικτυώματος τετραγωνικών ματιών, το οποίο είναι το τμήμα που βρίσκεται εγγύτερα στο σχοινί του σάκου, δεν πρέπει να απέχει περισσότερο από 9 μέτρα από το σχοινί του σάκου.
   Άρθρο 3
   Πρόγραμμα παρουσίας παρατηρητών επί του σκάφους
   1.   Με την επιφύλαξη του κανονισμού (ΕΚ) αριθ. 665/2008 της Επιτροπής (3), κάθε κράτος μέλος, τα σκάφη του οποίου αφορούν τα τεχνικά μέτρα που αναφέρονται στο άρθρο 2, καταρτίζει αμέσως πρόγραμμα παρουσίας παρατηρητών επί των σκαφών για την καταγραφή της αποτελεσματικότητας των εν λόγω μέτρων. Ειδικότερα, το πρόγραμμα παρατηρητών εκτιμά τα αλιεύματα και τις απορρίψεις εγκλεφίνου, νταουκιού του Ατλαντικού και γάδου με ακρίβεια τουλάχιστον 20 %.
   2.   Τα κράτη μέλη υποβάλλουν στην Επιτροπή έκθεση σχετικά με την επιλεκτική λειτουργία των εργαλείων, συμπεριλαμβανομένων των συνολικών αλιευμάτων και απορρίψεων των σκαφών που υπάγονται στο πρόγραμμα παρατηρητών, το αργότερο έως τις 15 Οκτωβρίου κάθε έτους υλοποίησης του προγράμματος.
   Άρθρο 4
   Έναρξη ισχύος και εφαρμογή
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   Το άρθρο 2 εφαρμόζεται από τις 26 Σεπτεμβρίου 2012.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Αυγούστου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 125 της 27.4.1998, σ. 1.

      (2)  ΕΕ L 358 της 31.12.2002, σ. 59.

      (3)  ΕΕ L 186 της 15.7.2008, σ. 3.